cyanic-selkie/wikianc huggingface dataset:
Hylätyt talot, autiot pihat
Hylätyt talot, autiot pihat on Lauri Törhösen ohjaama suomalainen elokuva vuodelta 2000. Se perustuu Laila Hietamiehen Kannas-sarjan romaaniin Hylätyt talot, autiot pihat vuodelta 1982. Elokuvan kohtauksia on kuvattu muun muassa Viipurissa.
Hammarkullen
thumb|280px|Kerrostaloja Hammarkullenissa.
Hammarkullen on yksi Göteborgin kaupunginosista Ruotsissa. Valtaosa eli 83,2 prosenttia Hammarkullenin 7913:sta asukkaasta oli vuonna 2011 ulkomaalaistaustaisia (syntynyt ulkomailla tai molemmat vanhemmat syntyneet ulkomailla). Hammarkullenin kerrostalokanta on Ruotsissa 1960-luvulla aloitetun miljoonaohjelman peruja, jolla oli tarkoitus lievittää akuuttia asuntopulaa rakennuttamalla vähintään miljoona uutta asuntoa kymmenen vuoden aikana eri puolille Ruotsia. Valtavien rakennusmassojen ja yksityiskohdista karsitun sarjatuotannon johdosta alueen yleisilme on betoninen ja karu.
Alueen väestönmuodostuksesta johtuen siellä asuu 84:ää eri kansallisuutta ja siellä puhutaan 115:sta eri kieltä. Tilastojen mukaan suurin ryhmä on irakilaiset 18 prosentin osuudella, Euroopan ulkopuolelta tulleiden osuus on yhteensä neljännes kaupunginosan asukkaista. Asukkaista 32 prosenttia elää täysin toimeentulotukien varassa. Kolmanneksella perheistä on vähintään kolme lasta.
Hammarkullenissa on tori, kirjasto ja uimahalli. Hammarkulleniin liikennöivät raitiolinjat 4, 8 ja 9. Hammarkullenissa on toinen Göteborgin kahdesta maan alla sijaitsevasta raitiovaunupysäkistä, toinen on Frölunda torgilla.
X-Seed 4000
thumb|Maailman korkeimman rakennuksen [[Burj Khalifan ja X-Seed 4000 -suunnitelman kokovertailu.]] X-Seed 4000 on korkein rakennus, joka koskaan on kokonaan suunniteltu rakennusehdotusta varten. Rakennuksen suunnittelu on Taisei Construction Corporationin käsialaa. Toteutuessaan rakennus olisi 4 000 metriä korkea, sen halkaisija maantasolla olisi 6 000 metriä ja siinä olisi kaikkiaan 800 kerrosta. Vuorenmuotoisessa futuristisessa ympäristössä asuisi 500 000–1 000 000 ihmistä. Jos X-Seed 4000 joskus rakennetaan, sen todennäköinen sijainti olisi Tokiossa, Japanissa. Valtavan kokonsa vuoksi X-Seed 4000 voitaisiin rakentaa vain meren päälle. Rakennus olisi hiukan korkeampi kuin Japanin korkein vuori Fuji, jonka huippu on 3 776 metrin korkeudessa meren pinnasta.
Biotunniste
Biometrinen passi
Biometrisen passin standardi on kehitetty YK:n alaisen Kansainvälisen siviili-ilmailujärjestön (ICAO) puitteissa. Standardin mukaan kaikkien biometristen passien tulee sisältää kasvokuva biometrisena tunnisteena. Lisäksi standardi sallii sormenjälkien ja iiriksen käytön biometrisina tunnisteina.
Euroopan unionin biometrista passia koskeva asetus määrää jäsenmaat ottamaan käyttöön kasvokuvan ja sormenjäljet biometrisina tunnisteina. Ensimmäisessä vaiheessa passin mikrosirulle tallennetaan vain kasvokuva, joka tosin löytyy perinteisestäkin passista.
Biotunnisteet ja tietoturva
Biometriset tunnisteet ovat henkilötietoja. Niiden tietoturvaan liittyy joitakin erityisiä piirteitä:
PLATO (avaruusobservatorio)
PLAnetary Transits and Oscillations of stars (PLATO) on rakenteilla oleva ESAn Maan kaltaisia eksoplaneettoja etsivä optinen avaruusobservatorio. Se on tarkoitus laukaista Guayanan avaruuskeskuksesta avaruuteen vuonna 2026. Sen on kaavailtu tarkkailevan puolikasta taivaasta saman aikaisesti 34 erillisen teleskoopin ja kameran avulla. Se seuraa niillä tähtien fotometrisiä muutoksia valokäyrissä pitkällä ajalla. PLATO tekee myös seismisiä havaintoja löydettyjen eksoplaneettojen päätähdistä mikä tekee mahdolliseksi laskea niiden massa, säde ja ikä. Yhdistettäessä Maan päältä tapahtuviin säteisnopeuden vaihteluihin PLATO:n havainnot voidaan laskea planeetan massa, säde ja ikä. Sen tekniikka perustuu aiempien avaruusteleskooppien kuten CoRoT:n ja CHEOPS:n käytöstä saatuun kokemukseen ja tekniikkaan.
Ananda Samarakone
Ananda Samarakone (alk. Egodahage George Wilfred Alwis Samarakoon; 13. tammikuuta 1911 Brittiläinen Ceylon – 5. huhtikuuta 1962) oli ceylonilainen säveltäjä, joka sävelsi muun muassa Ceylonin kansallislaulun, Sri Lanka Mathan.
Samarakone syntyi kristittyyn perheeseen. Vuonna 1936 hän siirtyi Intiaan opiskelemaan taidetta ja aloitti myös musiikin opiskelun. Opiskeltuaan puoli vuotta hän palasi Ceylonille ja muutti nimensä Ananda Samarakoneksi.
Samarakone aloitti säveltämisen Sri Lankassa. Hänen varhaisimpiin teoksiinsa kuuluu muun muassa laulu "Endada Menike" vuodelta 1940. Endada Meniken saavuttaman suosion siivittämänä Samarakone sävelsi 1940-luvun alkupuolella kymmeniä uusia lauluja. Tätä pidetään Samarakonen aktiivisimpana luomiskautena. Vuonna 1940 Samarakone sävelsi "Sri Lanka Mathan", joka valittiin Ceylonin kansallislauluksi 1951.
Vuonna 1945 Samarakonen ainoa poika kuoli viisivuotiaana. Tämän jälkeen Samarakone muutti Intiaan ja omistautui taidemaalari jälleen. Vuonna 1951 Samarakone palasi Ceylonille. Hän teki itsemurhan 1962 ottamalla yliannostuksen unilääkkeitä.
Pesäpallon Suomen Cup
Pesäpallon Suomen Cupia on useiden muiden palloilulajien tapaan pelattu aikoinaan pesäpallossa. Sitä pelattiin miesten osalta yhteensä parikymmentä vuotta. Nämä pelivuodet olivat 1969-1989.
Kilpailu oli jatkoa Pesäpallon Maakunta Cupille, jota pelattiin 1957–68 piirijoukkueiden välisenä.
Herrängen
thumb|right|250px|[[Herrängenin kartano.]]
Herrängen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Älvsjön kaupunginosa-alueeseen. Kaupunginosaa rajaavat Fruängenin, Långbron ja Långsjön kaupunginosat sekä Huddingen kunta. Herrängen on saanut nimensä Herrängenin kartanosta, joka rakennettiin 1780-luvulla. Kaupunginosa on maa-alaltaan 1,36 neliökilometrin suuruinen, ja siellä asuu noin 3130 ihmistä.
Poltetun maan taktiikka
thumb|Suomalaiset joukot saapuvat saksalaisten polttamaan [[Sodankylä|Sodankylän kirkonkylään Lapin sodan aikaan vuonna 1945.]] thumb|Palavia öljylähteitä [[Kuwaitissa vuonna 1991.]] Poltetun maan taktiikassa sotajoukko tuhoaa vetäytyessään infrastruktuuria, perusrakennetta, josta voisi olla etenevälle viholliselle hyötyä. Tavanomaisen ruokavarantoihin, siltoihin, kulkuyhteyksiin ja viestiyhteyksiin liittyvän tuhoamisen lisäksi poltetun maan taktiikkaan sisältyy rakennusten laaja tuhoaminen.
Esimerkkejä
Suuressa Pohjan sodassa (1700–1721) Ruotsin kuningas Kaarle XII hyökkäsi Venäjälle 35 000 sotilaan voimin. Venäläiset käyttivät poltetun maan taktiikkaa ja talvi oli vuosisadan kylmin. Talven jälkeen hengissä oli enää 19 000 sotilasta. Pultavan taistelu ratkaisi sodan ja päätti Ruotsin suurvalta-aseman Euroopassa.
Napoleonin sotien aikana vuonna 1812 venäläiset käyttivät poltetun maan taktiikkaa.
Toisen maailmansodan aikana sekä neuvostoliittolaiset että saksalaiset käyttivät poltetun maan taktiikkaa.
Poltetun maan taktiikka Suomessa
Isovihan aikana 1714–1721 Pietari Suuri käytti poltetun maan taktiikkaa luodakseen sata kilometriä syvän aution alueen Pohjois-Pohjanmaalle Ruotsin vastaiselle rajalle.
Talvisodassa 1939–1940 suomalaisjoukot paikoitellen polttivat taloja, joista arveltiin olevan eteneville neuvostoliittolaisille hyötyä. Petsamosta vetäytymisen aikana rakennukset poltettiin järjestelmällisesti.
Laajasti poltetun maan taktiikkaa käyttivät saksalaiset vuonna 1944 Lapin sodan aikana turvatakseen vetäytymistään Pohjois-Suomesta. Saksalaisten tuhoamistaktiikka oli perusteellista ja järjestelmällistä. Rakennukset ja liikenneyhteydet hävitettiin tai miinoitettiin. Rautatiestä käyttökelvottomaksi tehtiin 471 kilometriä. Maantieverkostoa miinoitettiin tai räjäytettiin kulkukelvottomaksi 9 500 kilometriä. Kaikki lossit laitureineen, 675 siltaa ja noin 2 800 maantierumpua tuhottiin. Puhelin- ja lennätinlinjoja tuhottiin eri asteisesti 3 700 kilometriä. Lisäksi saksalaiset asettivat maastoon huomattavan määrän miinoja turvatessaan vetäytymistään miinasuluilla.
Lapin läänissä tuhottiin kaikkiaan noin 15 000 rakennusta, arvioilta 40–47 % koko läänin rakennuskannasta. Taajamista pahiten tuhoutui Savukoski, jonka rakennuksista hävitettiin 95 %. Rovaniemen ja Enontekiön rakennuksista tuhottiin 90 %. Sodankylän, Kolarin, Turtolan, Muonion ja Sallan tuhoprosentti vaihteli noin 60–75 % välillä. Rakennukset tuhottiin käyttötarkoituksesta välittämättä: esimerkiksi Rovaniemen, Enontekiön, Kemijärven ja Turtolan kirkot poltettiin. Tuhoamatta jäi vain muutama kylä – Pelkosenniemen Suvanto säästyi kokonaan.
PNG
PNG on häviötöntä pakkausta käyttävä bittikarttagrafiikan tallennusformaatti, joka kehitettiin korvaajaksi Internetissä käytettävälle, ominaisuuksiltaan vanhentuneelle ja patenttien rajoittamalle GIF-formaatille. PNG-standardi julkaistiin 1996, jolloin siitä tuli myös W3C:n suositus TR/PNG.
PNG on patentiton eli kaikkien vapaasti käytettävissä ilman lisenssimaksuja ja W3C:n standardi, ja siten suositus Web-sivuilla käytettäväksi. PNG:stä on vapaa referenssitoteutus, jota voi ilmaiseksi käyttää ohjelmansa osana. PNG:n uusin versio on ISO-standardi ISO/IEC 15948:2004. Formaatista on julkaistu määrittely.
PNG-kuvissa voidaan käyttää enimmillään 48-bittistä värisyvyyttä (2<SUP>48</SUP> eri väriä) sekä 16-bittistä läpinäkyvyyttä. Pakkausmenetelmänä PNG käyttää häviötöntä Deflate-pakkausta. GIF-tiedostomuodon rajoitukset ovat 256 eri väriä ja yksitasoinen (bittinen) läpinäkyvyys. GIF-muodon etuna on kuitenkin ollut sen mahdollisuus yksinkertaisten animaatioiden luomiseen, jota PNG ei tue. Animaatioiden puutteen korvaamiseen kehitettiin MNG-formaatti (Multiple-image Network Graphics), jonka tuki on vähäistä. Selaimista sitä tuki ainoastaan Firefox, josta siitäkin tuki poistettiin 2003 käytön puutteen vuoksi. Toinen vaihtoehto PNG:n animaatiotueksi on vain Firefox 3 -selaimen tai uudemman tukema APNG-laajennus.
Aikaisemmin Microsoftin monopolistisessa asemassa ollut Internet Explorer ei tukenut PNG-formaatin kaikkia ominaisuuksia täysin ja tämä vaikeutti PNG-formaatin täysipainoista hyödyntämistä web-sivuilla. Nykyiset Internet Explorerit versioista 7 ylöspäin tukevat PNG:tä.
Palava pensas
thumb|Mooses ja palava pensas [[Dirk Boutsin maalauksessa vuosien 1450 ja 1475 väliltä.]] Palava pensas on nimensä mukainen liekehtivä pensas Raamatun Vanhan testamentin toisessa Mooseksen kirjassa, jonka kautta Jumala ilmestyy Moosekselle.
Raamatun tarina
Palava pensas esiintyy Raamatun Vanhan testamentin toisessa Mooseksen kirjassa, jossa pensas yhdistetään Jumalan ilmestykseen Moosekselle. Raamatun tarinan mukaan Mooses kohtasi pensaas Horebin vuorella. Tuli ei kuluta palavaa pensasta ja pensaasta huutava Jumalan ääni kertoo Moosekselle, että Jumala tulee vapauttamaan juutalaiset egyptiläisten käsistä ja vievämään heidät luvattuun maahan. Mooses käsketään menemään faaraon luo ja johtamaan juutalaiset pois Egyptistä.
Mahdolliset kasvit
thumb|Pyhän Katariinan luostarin "palava pensas". Hepreankielisen tekstin nimitys pensaalle on seneh. Seneh on liitetty eri teorioissa useisiin eri kasveihin. Kruunujujuba (Ziziphus spina-christi) on aavikkojen wadeilla tavattava piikkipensas, joka tunnetaan egyptiksi ja arabiaksi nimellä nabs. Siinailta tunnetaan vanha kaiverrus, jossa puhutaan jumalasta Sadfu nabs-pensaissa. Luonnehdinta on samankaltainen, kuin viidennen Mooseksen kirjan ilmaus "Hän, joka asuu palavassa pensaassa" (33:16). Muita mahdollisia kasveja ovat Siinailla kasvavat akaasiat tai niissä kasvava Loranthus acaciae, sekä aavikoilla esiintyvä Cassia obovata. C. obvatan nimi on arabiaksi sana ja nimen on katsottu muistuttavan heprealaista nimeä seneh.
Siinain niemimaalla sijaitsevan Pyhän Katariinan luostarin perinteessä palava pensas on yhdistetty pensaaseen Colutea istria tai vatukkaan Rubus sanctus.
Krokotiilikuja
Juri Nummelin sanoo kirjoituksessaan, että Schulz ei ole kauhukirjailija, vaikka häntä on verrattu englantilaiseen kauhukirjailijaan Clive Barkeriin. Schulz on Nummelinin sanoin ”metamorfoosien surrealistinen kronikoitsija”. Hän arvelee, että hänen omaa vanhaa tulkintaansa ohjaili Peromiehen koukeroinen saksalaisvaikutteinen käännös ja ehkä myös myös amerikkalaisten Qauy-veljesten animaatio Street of Crocodiles (1986). Nummelin arvioi, että Tapani Kärkkäisen uusi käännös kokoelmassa Kanelipuodit ja muita kertomuksia muuttaa Schulz-tulkintaa huomattavasti. Tämän kokoelman niminovelli on saanut siinä uuden nimen "Krokotiilikatu"
Hate Eternal
Hate Eternal on Floridasta Yhdysvalloista peräisin oleva death metal -yhtye.
Vaiheet
Hate Eternal perustettiin vuonna 1997, samalla kun perustaja Erik Rutan oli kiertueella sekä studiossa äärimetallin legendan, Morbid Angelin kanssa. Yhtyeen alkuperäinen kokoonpano sisälsi Rutanin lisäksi basisti Jared Andersonin, rumpali Tim Yeungin sekä kitaristi Doug Cerriton (ex-Suffocation). Tällä kokoonpanolla yhtye nauhoitti debyyttinsä, Conquering the Thronen (1999).
Vuonna 2002 rumpali Derek Roddy (ex-Nile, ex-Divine Empire, ex-Malevolent Creation) korvasi Tim Yeungin ja yhtye suuntasi eteenpäin nauhoittamaan toista albumiaan, King of All Kingsiä triolla Erik, Jared sekä Derek. Samana kesänä Erik Rutan jätti Morbid Angelin, todeten että haluaa omistaa enemmän aikaa Hate Eternalille.
Yhtyeen toisesta levystä seurasi todella paljon kiertueita ympäri maapallon levyn mainostuksen tiimoilta. MTV2:n Headbanger's Ball -ohjelmassa näytettiin myös videota albumin singlestä Powers That Be. Pian tämän jälkeen huumeongelmainen Jared Anderson jätti yhtyeen ja meni vieroitushoitoon. Etelä-floridalainen muusikko Randy Piro, Derekin ystävä, nousi pian paikkaamaan Jaredin jättämän aukon ja yhtye jatkoi taas. Saatuaan viimeisen kiertueen levyn osalta loppuun joulukuussa 2003, he jäivät lyhyelle tauolle.
Vuonna 2004 Hate Eternal alkoi työskennellä paljon odotetun King of All Kingsin seuraajan, I, Monarchin kanssa. Levyn nauhoittaminen alkoi syksyllä ja levy lopulta julkaistiin kesäkuussa 2005. Niin kriitikot kuin fanitkin ottivat tuoreen albumin lämpimästi vastaan ja I, Monarch pani liikkeelle uuden, innovatiivisen lähestymistavan äärimetalliin, kuitenkin samalla säilyttäen genressä vallitsevien nopeuden ja brutaaliuden elementit. Yhtyeen yksilölliset ja kootut taidot muusikkoina ja tuotannossa tulivat paremmin julki kuin koskaan ennen.
Kesän 2005 yli jatkuneen vaikean USA:n kiertueen ja useiden taloudellisten ongelmien jälkeen yhtye peruutti syksylle sijoitetun Euroopan kiertueen. Yhtye kärsi koko talven bändin sisäisten erimielisyyksien ja henkilökohtaisten tilanteiden selvittelystä ja maaliskuun 2006 lopulla Derek Roddy ilmoitti eroavansa yhtyeestä. Samaan aikaan Rutan ilmoitti Kevin Talleyn (ex-Dying Fetus) istuvan rumpalin penkille USA:n kiertueelle sekä Reno Killerichin uudelleenjärjestetylle Euroopan kiertueelle.
Yhtyeellä oli vielä jäljellä kiertueita joihin he olivat sitoutuneet, joten Erik Rutan ja Randy Piro hankkivat rumpalikseen kevään kotimaansa esiintymisiin ja Reno Killerichin uudelleenjärjestetylle Euroopan kiertueelle. Onnistuneen USA:n kiertueen jälkeen yhtye suuntasi Eurooppaan ja 4. kesäkuuta soitettu keikka The Garagessa, Lontoossa kuvattiin 18. lokakuuta julkaistua DVD:ta varten. Kaksi päivää DVD:n julkaisun jälkeen, Hate Eternalin entinen basisti Jared Anderson kuoli nukkuessaan.
Tammikuun 2007 lopulla Hate Eternal ilmoitti allekirjoittaneensa levytyssopimuksen Metal Blade Recordsin kanssa ja samalla yhtye ilmoitti menevänsä studioon nauhoittamaan I, Monarchin seuraajaa kesällä 2007. Kuukausi myöhemmin basisti Randy Piro erosi yhtyeestä ja pian tämän jälkeen Alex Websterin (Cannibal Corpse) ilmoitettiin soittavan bassoa tulevalla Hate Eternal -julkaisulla. 26. heinäkuuta 2007 Erik Rutan ilmoitti Jade Simonetton olevan Hate Eternalin uusi, pysyvä rumpali.
Elokuun alussa Shaune Kelleyn ilmoitettiin olevan Hate Eternalin toinen, pysyvä kitaristi. Samalla ilmoitettiin uuden albumin olevan valmis lokakuussa 2007 ja tulevan ulos Metal Blade Recordsilta vuoden 2008 alussa.
Diskografia
Studioalbumit
Livealbumit
Ruokakesko
Ruokakesko Oy oli Keskon suurimmasta toimialasta, elintarvikekaupasta vastannut tytäryhtiö. Ruokakeskon toimitusjohtajana toimi vuodesta 2013 vuoteen 2017 Jorma Rauhala, joka seurasi tehtävässä Terho Kalliokoskea. Ruokakesko sulautui Keskoon helmikuun 2017 lopussa.
Ruokakeskon myymäläketjut; K-ruokakaupat
K-Citymarket on suurinta myymälätyyppiä edustava ketjumuoto, hypermarket. Se myy päivittäistavaroiden lisäksi myös paljon käyttötavaroita. Ensimmäinen K-Citymarket avattiin Lahden Paavolaan vuonna 1971. Nykyisin (maaliskuussa 2020) Suomessa on yli 80 K-Citymarketia lähes 60 eri paikkakunnalla.
K-Supermarket on välityypin myymäläkoko. Ne ovat keskisuuria ja suuria päivittäistavarakauppoja. Ensimmäiset K-Supermarketit avattiin vuonna 1994, ja nykyisin niitä on Suomessa yli 200 kappaletta.
K-ruokakaupat ovat perheyrittäjien ylläpitämiä. Kaikissa K-Citymarketeissa elintarvikkeiden myynnistä vastaa yksityinen kauppias ja käyttötavarapuolesta Kesko Oyj. K-citymarket Oy sulautui Ruokakeskoon helmikuun 2017 lopussa.
Lakkautetut K-ruokakaupat
K-extra oli vuosina 1996–2015 toiminut, lähinnä maaseudulla ja kaupunkien keskustoissa toiminut pienten ruokakauppojen ketju. Tuotevalikoima oli pienempi kuin K-Marketeissa.
K-pikkolo oli vuosina 2000–2006 toiminut, lähinnä kaupunkien keskustoihin ja Neste-huoltoasemille kehitetty pienten ja nopeiden ruokakauppojen ketju. Se painotti tuotevalikoimaansa peruselintarvikkeiden ohella erityisesti valmisruokiin ja take away -tuotteisiin.
Rimi oli alun perin norjalainen halpakauppaketju, jota Ruokakesko pyöritti Suomessa vuosina 1994–2003. Rimit toimivat pääosin lähiöissä ja keskittyivät myymään lähinnä suosituimpia ja kilpailukykyisimpiä peruselintarvikkeita edulliseen hintaan.
Suomen Lähikaupan yrityskauppa
Siwa, Valintatalo ja Euromarket siirtyivät huhtikuussa 2016 Ruokakeskon omistukseen. Kesko osti marraskuussa 2015 Suomen Lähikaupan ja yrityskauppa hyväksyttiin huhtikuussa 2016. Pääosa Siwoista ja Valintataloista muutettiin vuosina 2016 ja 2017 K-Marketeiksi, ja loput joko lopetettiin tai myytiin Kilpailu- ja kuluttajaviraston ehtojen mukaan kilpailijoille. Ainoa jäljellä ollut Euromarket, joka sijaitsi Kotkassa, lopetettiin kokonaan.
Ruokakesko ulkomailla
thumb|K-Ruoka-ketjun logo|430x430px Nykyisin Ruokakesko toimii vain Suomessa, mutta aiemmin yhtiö on toiminut myös Virossa, Latviassa ja Venäjällä. Baltiassa Ruokakeskon myymäläketjuja olivat Citymarket, Säästumarket ja Supernetto. Säästumarket oli Viron suurin halpamyymäläketju, jonka Ruokakesko osti toukokuussa 2001. Baltian ensimmäinen Citymarket avattiin syksyllä 2001 Latvian Riikaan, ja helmikuussa 2002 ketju laajeni Viron Pärnuun. Vuoden 2002 lopulla Virossa oli neljä Citymarketia (kaksi Tallinnassa, yksi Tartossa ja yksi Pärnussa), yli 40 Säästumarketia ja kaksi Supernettoa. Keskon osuus Viron päivittäistavaramarkkinoista oli tuolloin jo noin 20 prosenttia. Samaan aikaan Latviassa oli kaksi Citymarketia ja yksi Supernetto. Vuonna 2004 Ruokakesko oli Virossa jo alansa markkinajohtaja, ja maassa oli jo kuusi Citymarketia. Vuoden 2005 alussa Ruokakesko ja ruotsalainen ICA fuusioituivat Baltiassa, jolloin muodostettiin yhteisyritys Rimi Baltic ja alueen K-ruokakaupat (yhdessä ICA-ruokakauppojen kanssa) muuttuivat Rimi Baltic -kaupoiksi. Ruokakesko ja ICA omistivat yrityksen aluksi tasaosuuksin, mutta syksyllä 2006 ICA osti Keskon osuuden kokonaan.
Pietarissa Venäjällä K-ruokakaupat käyttivät nimeä K-Ruoka (K-Руока). Pietarin ensimmäinen K-Ruoka avattiin joulukuussa 2012 Primorskin kaupunginosassa. Vuoden 2015 lopulla Pietarissa oli jo yhdeksän K-Ruoka-myymälää. Vuonna 2014 Ruokakeskolla meni Venäjällä yllättävän hyvin: niin myynti kuin asiakastyytyväisyystulokset olivat ylittäneet selvästi Keskon odotukset, ja muun muassa suomalaisilla tuotteilla on ollut kova kysyntä. Jo kaksi vuotta myöhemmin liiketoiminta sujui selvästi huonommin, peräti seitsemän Pietarin yhdeksästä K-Ruoka-kaupasta oli tappiollisia. Lokakuussa 2016 Kesko myi liiketoimintansa Venäjällä Lenta Ltd -nimiselle yritykselle.
Markkinointi
Ruokakeskolla on omia kaupan tavaramerkkejä, kuten Pirkka, K-Menu ja Euro Shopper sekä keväällä 2014 myyntiin tullut K-Citymarketin Tulikuuma-tuotesarja.
Muiden K-ryhmän liikkeiden tapaan Ruokakesko hyödyntää K-Plussa-korttia kanta-asiakasmarkkinoinnissaan.
Kehitystä
Keskon elintarviketoimiala oli monta vuotta Suomen suurin elintarvikeketjujen yhdistelmä, mutta markkinajohtajan asema on siirtynyt S-ryhmälle. Kesko tasoitti tämän ostamalla Suomen Lähikaupan vuonna 2016.
Parassalan syyrialais-malankarilainen katolinen eparkia
Parassalan syyrialais-malankarilainen katolinen eparkia on katoliseen kirkkoon kuuluvan Syyrialais-malankarilaisen katolisen kirkon eparkia, joka toimii Intiassa, etelä-Keralassa. Sen keskuspaikkana toimii Parassala.
Hiippakunnan perustaminen
5. elokuuta 2017 antoi paavi Franciscus päätöksen Parassalan syyrialais-malankarilaisen katolisen eparkian perustamisesta. Se toteutettiin erottamalla uuden eparkian alue Thiruvananthapuramin syyrialais-malankarilaisesta katolisesta suurarkkieparkiasta. Uuden eparkian toimialueeksi tuli Keralan eteläisen osan Parassala, Kattakada ja suuri osa Neyyatinkarasta. Eparkian alaisuudessa on 30 750 syyrialais-malankarilaista katolista. Samalla alueella asuu suuri määrä muiden riitusten katolisia. Seurakuntia on 95 ja pappeja 22.
Quino
thumb|Quino Joaquín Salvador Lavado eli Quino (17. heinäkuuta 1932 Mendoza – 30. syyskuuta 2020 Mendoza ) oli argentiinalainen sarjakuvapiirtäjä, joka kehitti Mafalda-sarjakuvan ja piirsi sitä vuosina 1964–1973.
Quino syntyi andalusialaislähtöisille siirtolaisvanhemmille ja oli heidän kolmesta lapsestaan nuorin. Häntä kutsuttiin syntymästään saakka Quinoksi erotukseksi hänen sedästään maalari Joaquín Tejónista. Hänen molemmat vanhempansa kuolivat pojan ollessa teini-ikäinen. Vuonna 1954 Quino muutti Buenos Airesiin. Hän voitti vuonna 2000 Quevedos-palkinnon.
Abhorrence
Abhorrence on suomalainen death metal -yhtye, joka on perustettu vuonna 1989 Helsingissä. Sitä on pidetty bändissä soittaneen Tomi Koivusaaren vuoksi Amorphiksen esiasteena.
Historia
Abhorrencen perustivat vuoden 1989 alkupuolella kitaristi Tomi Koivusaari (silloin vielä Violent Solution -yhtyeessä), kitaristi Kalle Mattsson, laulaja Jukka Kolehmainen, basisti Jussi Ahlroth (joista kolme viimeistä soittivat myös yhtyeessä nimeltä Disaster) sekä rumpali Kimmo Heikkinen. Yhtye toimi vaihtuvilla nimillä, kunnes päätyi nimeen Abhorrence.
Yhtye keikkaili runsaan vuoden esimerkiksi Xysman, Funebren, Disgracen ja Rytmihäiriön kanssa. Julkaistuaan demonauhan "Vulgar Necrolatry" yhtye sai avoimen sopimusehdotuksen 7-tuumaisen vinyyli-EP:n julkaisemisesta Seraphic Decay Records -levy-yhtiön kautta. Levy julkaistiin, mutta kun kirjallista sopimusta ei tehty, yhtye menetti sekä alkuperäiset nauhat että lisäpainosten ja uudelleenjulkaisuiden tuomat mahdolliset tulot.
Yhtye keikkaili jonkin verran kesällä 1990, joukossa matka Norjaan ja keikka Cadaverin kanssa, jolla rumpalin tehtävissä paikkasi Mikael Arnkil. Loppuvuodesta 1990 yhtye esiintyi viimeisen kerran Orivedellä, minkä jälkeen se hajosi. Abhorrencen hajottua Tomi Koivusaari siirtyi täyspäiväisesti Amorphikseen, Juice Ahlroth soitti sittemmin Spihassa ja Mikael Arnkil Impaled Nazarenessa.
Vuodesta 2012 eteenpäin
pienoiskuva|[[Tuskassa 2013|271x271px]] Svart Records julkaisi 2012 yhtyeen koko tuotannon sekä CD- että vinyyliformaateissa. Kokoelma sisältää yhtyeen demon ja EP:n päivitetyllä äänimaisemalla, sekä livetallenteen Turun A-Panimolta vuodelta 1990. Lisäksi tuplavinyyli sisältää nauhoitteen yhtyeen harjoituksista. Molemmilla versioilla on kaksi aiemmin julkaisematonta kappaletta.
Vuonna 2013 yhtye palasi lavoille ja esiintyi kolme kertaa lähes alkuperäisessä kokoonpanossa, ainoastaan rumpali Rainer Tuomikanto oli mukana uutena. Ensimmäinen esiintyminen oli 30.5. Svart Night #4 -illassa (salanimellä Bob Horrence) Bar Loosessa Helsingissä. Vuoden muut esiintymiset olivat perjantaina 28.6. Tuska-festivaalin Inferno-lavalla sekä lauantaina 20.7. Hammer Open Air -festivaaleilla Liedossa.
Muutaman vuoden hiljaiselon jälkeen yhtye jatkoi esiintymisiä harvakseltaan, rumpalina Waltteri Väyrynen. Kun vuoden 2017 alussa julkaistiin Tuska-festivaaleilla tehty liveäänite, yhtye teki pienen kotimaankiertueen kuopiolaisen Demilichin kanssa ja esiintyi 10.2. Kuopiossa, Jyväskylässä, Turussa ja Helsingissä sekä myöhemmin Nummirock-festivaalilla.
Vuodesta 2018 eteenpäin
Vuoden 2018 alussa yhtye ilmoitti säveltäneensä uutta musiikkia ja sopineensa materiaalin julkaisusta loppuvuodesta, jälleen Svart Recordsin kautta. Uusia kappaleita esitettiin ennakkoon 10.2. Lahden Torvessa sekä maaliskuussa Helsingin Kuudes Linja -klubilla. 15. syyskuuta 2018 julkaistiin uutta materiaalia sisältävä minialbumi Megalohydrothalassophobic.
Långsjö
thumb|right|250px|[[Långsjön kartano (Tukholma)|Långsjön kartano.]]
Långsjö on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Älvsjön kaupunginosa-alueeseen. Kaupunginosa on saanut nimensä Långsjön-järvestä. Suurin osa Långsjön rakennuskannasta on omakotitaloja. Aluetta alettiin suunnitella 1910-luvulla. Nykyisin siellä asuu noin 2500 ihmistä, ja se on maa-alaltaan 1,06 neliökilometrin suuruinen.
Russian Trading System
Russian Trading System oli Moskovan pörssiä edeltänyt arvopaperipörssi Venäjällä. Se perustettiin vuoden 1995 keskivaiheilla yhdistämään hajaantuneita alueellisia pörssejä yhdeksi suureksi arvopaperipörssiksi. RTS kuuluu RTS-konserniin (Группа РТС). Pörssissä käytiin kauppaa osakkeilla, joukkovelkakirjoilla, futuureilla ja optioilla. Pörssissä oli sekä päivä- että iltasessio.
Vuoden 2011 lopulla RTS-pörssi yhdistettiin MICEXiin, ja näin syntyi Moskovan pörssi (MCX). Yhteensaattaminen vietiin loppuun 2013 aikana.
Yleisindeksit
Russian Trading System julkaisi aiemmin kahta yleisindeksiä: RTS Indexiä ja RTS-2 Indexiä. Niiden sisältö koostui eri yhtiöiden osakkeista.
RTS Index
RTS Indexiin kuului Venäjän arvopaperipörssin 50 keskeisintä yritystä. Oheisessa listassa on lueteltu indeksiin kuuluneet suuryritykset kesä-syyskuussa 2012 painoineen. Vertailuna on esitetty RTS Indeksin seuraajan, MICEX-RTS indeksin yritysten ja niiden osakkeiden paino viereisessä sarakkeessa (kesä-syyskuu 2014).
Anna mun ajoissa tietää
Anna mun ajoissa tietää on vuonna 2001 julkaistu 20 suosikkia -sarjaan kuuluva Markku Aron kokoelmalevy.
Šeherazade (Rimski-Korsakov)
Juoni
Tapahtuu 800-luvun Intiassa. Sulttaani joutuu ensimmäisen vaimonsa pettämäksi. Varmistaakseen, etteivät myöhemmät vaimot voi pettää häntä, hän ottaa joka päivä uuden vaimon, viettää yhden yön tämän kanssa ja aamun tullen teloituttaa vaimonsa. Näin jatkuu, kunnes hänen vaimokseen hankkiutuu suurvisiirin viisas tytär Šeherazaden, joka kertoo hänelle tarinaa. Joka yö, kun aamu alkaa sarastaa, Šeherazade lopettaa tarinansa jännittävään kohtaan. Sulttaani haluaa aina kuulla tarinan lopun ja siirtää Šeherazaden teloitusta seuraavalle päivälle. Kun tarinat loppuvat tuhannen ja yhden yön jälkeen, sulttaani kertoo, että on rakastunut Šeherazadeen eikä halua teloituttaa häntä.
Rimski-Korsakovin teoksen osat kuvaavat eräitä Šeherazaden kertomia tarinoita.
Rŭngrado
Rŭngrado (, koko nimi Rŭngrado 5-ŏl 1-il kyŏnggijang) on maailman suurin stadion Pjongjangissa, Korean demokraattisessa kansantasavallassa. Stadionille mahtuu 150 000 katsojaa. Se valmistui 1. toukokuuta 1989. Nimensä se on saanut Rŭngran saaresta, jolle stadion on rakennettu.
Rŭngradon yleisöennätys on peräti 190 000 katsojaa showpainiottelussa vuonna 1995. Paremmin stadion tunnetaan siellä järjestetyistä mahtavista Arirang-joukkoliikuntaesityksistä.
Aiheesta muualla
39.04957°N, 125.77522°W
Emanuel Thelning
thumb|250px|Thelningin päätyö, Porvoon valtiopäivien avajaiset vuodelta 1812.
Emanuel Thelning (24. tammikuuta 1767 Länsi-Götanmaa, Ruotsi – 8. toukokuuta 1831 Pietari, Venäjä) oli ruotsalaissyntyinen, Suomessa vuosina 1798–1813 vaikuttanut taidemaalari. Hänen maineikkain työnsä on vuonna 1812 valmistunut historiallista tapahtumaa esittävä Porvoon valtiopäivien avajaiset. Thelning opiskeli Tukholman Kuninkaallisessa taideakatemiassa (Kungliga Akademien för de Fria Konsterna) todennäköisesti Carl Gustaf Pilon ja arkkitehti ja kuningas Kustaa III:n hovimaalari Louis Jean Desprezin johdolla. Hän muutti Helsinkiin tiettävästi noin vuonna 1798 ja maalasi samana vuonna Vihdin kirkkoon uuden alttaritaulun, joka tuhoutui tulipalossa vuonna 1818. Hän omisti vuosina 1805–1816 Stansvikin kartanon nykyisessä Laajasalossa Helsingin lähellä.
Thelningiltä tunnetaan noin 60 maalausta ja miniatyyriä. Hän maalasi muun muassa Helsingin porvareiden ja Viaporin upseerien muotokuvia. Joukossa on yli 40 maalausta käsittävä sarja Suomen tykistörykmentin upseerien muotokuvia, joita nykyään säilytetään Ruotsin Christinelundissa. Hän maalasi myös heikkolaatuisena pidetyn kuvan Kangasalan terveyslähteestä. Suomessa Thelningin teoksia on nykyisin Cygnaeuksen galleriassa ja Kansallismuseossa. Hän maalasi myös kauppias Johan Sederholmin muotokuvan, joka kuuluu Helsingin kaupunginmuseon kokoelmiin.
Tunnetuin Thelningin teos on Porvoon valtiopäivien avajaiset, jonka hän tarjoutui tekemään oma-aloitteisesti osallistuttuaan vuonna 1809 Porvoon maapäivien avajaistilaisuuteen. Hän pääsi luonnostelemaan useita maalauksen henkilöitä paikan päällä. Suurikokoinen taulu valmistui vuonna 1812, ja seuraavana vuonna Thelning muutti Pietariin saadakseen myytyä sen valtiolle. Aluksi tämä ei onnistunut, ja Thelning työskenteli piirustuksenopettajana Pietarin ruotsalaisen seurakunnan ylläpitämässä koulussa. Kun piispa Zacharias Cygnaeus nuorempi vuonna 1820 muutti Pietariin, Thelning sai hänen kauttaan yhteyden Suomen valtiosihteeri Robert Henrik Rehbinderiin. Tämä johti lopulta siihen, että keisari Aleksanteri I hyväksyi Porvoon valtiopäivien avajaisten lunastamisen. Thelning sai siitä palkkiona 600 ruplan vuotuisen eläkkeen. Taulu sijoitettiin Porvoon lukion taloon (nykyinen tuomiokapitulin talo), jossa se edelleen on. Thelning teki myös maalauksen Porvoon valtiopäiviin liittyneistä tanssiaisista, mutta se on sittemmin kadonnut.
Yläaukeama
Yläaukeamalla tarkoitetaan solisluun ja lapaluun muodostaman hartiarenkaan ja rintakehän välistä tilaa: Yläaukeama sijaitsee kaulalla, josta lähtee hermot ja verisuonet yläraa­joihin. Jos se on ahtautunut niin hermojen ja verisuonten toiminta häiriintyy.
Putikko
thumb|Näkymä Putikon satamasta pohjoiseen. Putikko on kylä Savonlinnan Punkaharjulla. Se sijaitsee Etelä-Savon maakunnassa Savon ja Karjalan rajamailla noin 40 kilometriä Savonlinnan keskustaajamasta etelään.
Putikko-nimen taustaa
Putikko-sanan merkitys on kiehtonut monia, mistä johtuen sen alkuperästä on esitetty monia arvailuja. Osa niistä on tieteellistä pohdintaa eri alojen julkaisuissa, osa taas sanan synnyttämiä mielikuvia. Suomalainen paikannimikirja (Kotimaisten kielten tutkimuskeskus ja Affecto Finland Oy, Helsinki 2007) kertoo, että nimimuoto oli Putiko (1773). Putikon kylä on Putikon lahden rannalla. Savolaisalueella olevat muutkin Putikko-nimiset paikat liittyvät useimmiten pieniin, pyöreähköihin lahtiin, lampiin tai järviin.
1300-luvulla kirjatut nimimuodot Puutikko ja Putikka viitaavat tynnyrin puolikkaasta tehty tiinuun ja pieneen tynnyrimäiseen puuastiaan. Ehkä Putikon lahden tai sen pohjukan erillisen Saunalahden nimi oli alkuaan vain Putikko eli nimellä kuvattiin sen muotoa. Säämingin historiassa Pekka Lappalainen hakee Väinö Voionmaan tutkimuksiin viitaten sanalle sisällön ansatie-käsitteestä, jonka oli muinaissuomalainen sana ”puutikka”. Kirjoitusmuoto ”Putikka” on saattanut syntyä ruotsinkielisen kirjurin merkinnästä. Useita samaan teoriaan liittyviä paikannimiä löytyy Suur-Säämingin alueelta, kuten Putikon kylää lähellä olevan Ruhvanan Puutikkonniemi. Lappalaisen näkemyksiä tukee, että Putikon lahdelta alkanut vesireitti Laatokalle on ollut todellinen ansatie, jota karjalaiset ovat käyttäneet erä- ja kalaretkillään Pihlajavedelle ja Puruvedelle. Myös Putiloff-nimistä kauppamiestä on esitetty taustaksi.
Saha
Sahatoiminta alkoi Putikossa vuonna 1774 Utrasveteen laskevassa Putikon joessa Patolammen tilalla (nykyinen Putikon Hovi). Sahan perustivat viipurilaiset liikemiehet. Vesisaha siirtyi vuonna 1887 savonlinnalaisen kauppaneuvos Anders Auvisen omistukseen. Auvinen rakensi 1897 Putikon lahden rannalle uuden höyryllä käyvän sahan. And. Auvinen Oy lopetti sahaustoiminnan vasta vuonna 1984. Yksi sahan tunnetuimmista työntekijöistä sotien jälkeen oli Mannerheim-ristin ritari Eero Seppänen.
Myöhemmin sahan toimintaa on jatkanut kymmenkunta eri yrittäjää aina vuosituhannen vaihteeseen saakka, jolloin sahan vuokraajina aloittivat venäläiset ja virolaiset liikemiehet. Nykyään saha on yksityisesti omistettu ja sahatoiminta on loppunut.
Historiaa
Elisenvaarasta Savonlinnaan rakennettu rautatie valmistui Putikon kohdalla 1906. Kokonaisuudessaan rata valmistui 1908. Putikon asemalla tapahtui talvisodan jälkeen 18. maaliskuuta 1940 14 kuolonuhria vaatinut junaturma.
Putikkolainen Johan ”Jussi” Tolonen (SDP) pääsi eduskuntaan varajäsenenä vuosina 1918 ja 1923. Varsinaisena kansanedustajana hän toimi vuosina 1927–1950. Lisäksi hän oli presidentin valitsijamiehenä vuosina 1925, 1931, 1937, 1940 ja 1943.
Putikon kylän eli sahan ympärille rakennetut puutalot ovat 1900–1950-luvuilta, uusimmat asuinrakennukset 1970- ja 1980-luvuilta. Koulu on Putikossa ollut toiminnassa vuodesta 1890 vuoden 2006 kevääseen saakka.
Elokuussa 1987 Putikossa järjestettiin Euroopan arkkitehtiopiskelijoiden (E.A.S.A.) tapaaminen teemalla ”Arkkitehtuuri ja luonto”. Kylässä vieraili viikon ajan yli 500 arkkitehtiopiskelijaa opettajineen 24 maasta. Sen innoittamana Putikkoon perustettiin kylätoimikunta vuonna 1987. Gruppo Putikko ry.perustettiin vuonna 1989 muun muassa Putikon kylän vanhan omaleimaisen ilmeen säilyttämiseksi. Yhdistys kuitenkin lopetettiin vuonna 1999.
Vuoden kylä 1992
Kyläasiain neuvottelukunta valitsi Putikon 1992 valtakunnalliseksi vuoden kyläksi. Kyseisenä vuotena valintateemana oli kansainvälisyys, joka leimasi myös G.P. ry:n toimintaa.
Kesällä järjestettiin kansainvälinen vapaaehtoinen työleiri, jolloin kunnostettiin eläkeläisten taloja ja puutarhoja. samoin kaksi vuotta myöhemmin.
Putikko kuuluu Vihreän kullan kulttuuritie -hankkeeseen, johon liittyvä esittelytaulu sijaitsee vanhan aseman (rakennettu v. 1906) piha-alueella.
Aiheesta muualla
61.7125°N, 29.39861°W
Syyttäjän virhepäätelmä
Syyttäjän virhepäätelmä on tilasto- ja argumentointivirhe, joka syntyy, kun sekoitetaan keskenään todennäköisyydet sille, että henkilö A on syytön, vaikka todiste X puoltaa syyllisyyttä ja todennäköisyys sille, että todiste X puoltaa syyllisyyttä, vaikka henkilö A on syytön. Syyttäjän virhepäätelmä lienee tavallisin puhtaasti todennäköisyyksien virheelliseen tulkintaan perustuvista päättelyvirheistä. Termi itsessään on peräisin William Thompsonin ja Edward Schumannin artikkelista Interpretation of Statistical Evidence in Criminal Trials: The Prosecutor's Fallacy and the Defense Attorney's Fallacy.
Tämän virhepäätelmän tiedetään useita kertoja johtaneen jälkikäteen virheelliseksi katsotun tuomion antamiseen.
Esimerkki
Syyttäjän virhepäätelmä syntyy, kun tämä todennäköisyys tulkitaan naiivisti eli sellaisena kuin se on esitetty. Tosiasiassa todennäköisyys 1/2 000 000 vastaa näytteen sopivuutta kehen tahansa henkilöön, ei nimenomaan syytettyyn. Koska Saksassa on 82 000 000 asukasta, maassa on noin neljäkymmentä henkilöä, joiden syyllisyyttä todiste sellaisenaan myös puoltaisi, vaikka he olisivatkin syyttömiä. Tämän todisteen perusteella syytetty on siis syyllinen 1/40:n eli 2,5 prosentin todennäköisyydellä, joka tuskin sellaisenaan riittää tuomitsemiseen.
On syytä huomata, että kumpikin edellä esitetyistä todennäköisyyksistä on hyvin paljon suurempi kuin todennäköisyys, että yksittäinen saksalainen, johon todiste sopii, olisi todellakin syyllinen (tämä lasketaan binomijakaumasta).
Puolustajan virhepäätelmä
Puolustajan virhepäätelmä on läheistä sukua syyttäjän virhepäätelmälle. Siinä näytön ehdollinen todennäköisyys yritetään saada esitettyä syytetyn eduksi.
Esimerkiksi puolustus perustelee miehen syyttömyyttä vaimonsa murhaan sillä, että vain yksi tuhannesta perheväkivallan uhriksi joutuneesta naisesta joutuu puolisonsa surmaamaksi. Tällöin jää kuitenkin huomiotta se seikka, että aikaisempien vastaavien tapausten kohdalla vaimon surmaaja on ollut 80 prosentissa tapauksista juuri oma mies. Tällä perusteella miestä on perusteltua ainakin epäillä teosta.
Ängelmät
Ängelmät eli sutiängelmät (Thalictrum) on leinikkikasvien suku, johon kuuluu 120–200 lajia. Sen lajeja on vaikea erottaa toisistaan.
Ängelmät ovat melko suurikokoisia lehdoissa ja rannoilla kasvavia ruohovartisia kasveja. Vaikka ängelmät ovat myrkyllisiä, niitä on käytetty rohdoskasveina ja niinpä jotkin lajit ovat levinneet Suomeen muinaistulokkaina. Lehtoängelmää kasvatetaan puutarhakasvina. Suomessa yleisin ängelmälaji on keltaängelmä (Thalictrum flavum).
Ängelmät ovat monien perhosten suosimia ravintokasveja.
Den första gång
”Den första gång” on ruotsalaisen kirjailija-trubaduurin Birger Sjöbergin laulu Ruotsissa hyvin tunnetusta vuoden 1922 kokoelmasta Fridas bok. Nuoruuden rakastetun ensikohtaamisesta kertovan laulun on suomentanut V. Arti nimellä ”Ensi kerran”. Laulu alkaa suomeksi sanoilla ”Kun näin sun ensi kerran, ol’ aamu kesäinen”, ruotsiksi ”Den första gång jag såg dig, det var en sommardag”.
Levytyksiä
Laulun varhaisia ruotsalaislevyttäjiä olivat Pelle Nordström ja Bernhard Blomberg vuonna 1925. Einar Waermö levytti laulun 1929 ja Sven-Olof Sandberg 1930. Myöhempiä levyttäjiä ovat olleet Sten & Stanley (1967), Sven-Bertil Taube (1976) , Vikingarna (1991), Christer Sjögren (2003) , Carola Häggkvist (2005) ja Sissel Kyrkjebø (2005).
Martin Best levytti laulun vuonna 1980 englanniksi Tom Fletcherin sanoituksena nimellä ”When First I Ever Saw You”, joka julkaistiin samannimisellä albumilla.
Suomeksi laulua ei ilmeisesti ole levytetty. Ruotsiksi sen on Suomessa levyttänyt Börje Lampenius 1983.
Abassi
Abassi oli Nigerian efikien taivaanjumala. Abassin vaimo Atai pyysi Abassia tuomaan kaksi ihmistä, miehen ja naisen, maan päälle. Abassi pelkäsi kuitenkin, että ihmisolennot voisivat yrittää horjuttaa hänen asemaansa ja valtaansa, jolloin hän määräsi, että he eivät saa tehdä työtä eivätkä hankkia lapsia. Ihmiset kuitenkin unohtivat käskyt, jolloin Atai tappoi heidät ja aiheutti riitaa heidän lapsiensa kesken.
Sana "abassi" tarkoittaa jumalaa.
Hagsätra
thumb|300px|
Hagsätra (lempinimeltään Hagis) on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort) ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Älvsjön, Örbyn ja Rågsvedin kaupunginosat sekä Huddingen kunta. Hagsätra muodostettiin vuonna 1959. Nykyisin siellä asuu noin 7800 ihmistä, ja se on maa-alaltaan 1,70 neliökilometrin suuruinen.
Kaupunginosassa sijaitsee Hagsätran metroasema.
Saunajärvi
Saunajärvi -nimisiä järviä ovat:
SpaceShipOne
thumb|SpaceShipOne ja White Knight lähdössä viimeiselle lennolleen syyskuussa 2004 SpaceShipOne on lentokonesuunnittelija Burt Rutanin yksityisesti kehittämä avaruuslentokone. SpaceShipOnen mallinumero on 316 ja sen rekisteritunnus N328KF. (Alun pitäen koneelle haettiin numeroa N100KM, koska haluttiin tavoitella 100 kilometrin korkeutta. Numero oli jo varattu, joten numeroksi tuli N328KF, eli "328 000 jalkaa", lähes sama korkeus.) Alus on rekisteröity purjelentokoneeksi. Koneen on tarkoitus olla yksinkertaisen ja edullisesti käytettävän avaruusaluksen malli.
Lento
thumb|left|SpaceShipOne lennossa
SpaceShipOne laukaistaan siten, että ensin erityinen kuljetuslentokone, White Knight, vie aluksen noin 15 kilometrin korkeuteen. Sitten alus irrotetaan emokoneesta ja se käynnistää hybridirakenteisen rakettimoottorinsa ja kone ohjataan lähes suoraan ylöspäin. Emokone aloittaa paluunsa maahan. Kun SpaceShipOne saavuttaa suunnitellun suborbitaalisen lentokorkeutensa, sen moottori sammutetaan ja siivet käännetään yläasentoon. Sitten alus alkaa palata takaisin alempaan ilmakehään ja siivet lasketaan ala-asentoon. Lentorata on paraabelin muotoinen ballistinen lentorata. Lopuksi ohjaaja ohjaa aluksen liitokoneena kiitotielle laskuun.
Astrobiologia
Astrobiologia (tai eksobiologia) on monitieteellinen tutkimusala, joka tutkii elämän syntyä ja kehitystä, elämän biokemiallista perustaa, planeettakuntien olosuhteita, elämän mahdollisuuksia muilla taivaankappaleilla, planeettoja omassa aurinkokunnassamme, eksoplaneettoja sekä nolla-gravitaatioon liittyviä biologisia ja lääketieteellisiä kysymyksiä.
SpaceShipOne
Lento
Koneen lakikorkeus on hieman yli 100 kilometriä ja sillä tavoiteltiin Ansari X-Prize -palkintoa. Alus teki ensimmäisen avaruuslentonsa 21. kesäkuuta 2004, jolloin pilotti Mike Melvillistä tuli maailman ensimmäinen siviiliastronautti. Tämä oli tekninen koelento. Ensimmäinen onnistunut kilpailulento tehtiin 29. syyskuuta 2004 ja toinen lennettiin 4. lokakuuta 2004. Toinenkin lento onnistui, joten SpaceShipOne voitti palkinnon. Jälkimmäisen lennon pilottina oli Brian Binnie.
Astrobiologia
Astrobiologian tutkimuksessa käytetään tähtitieteen ja biologian lisäksi fysiikan, kemian, biokemian, meteorologian, geologian ja matematiikan menetelmiä.
SpaceShipOne
Tekniikkaa
Koneen rakettimoottori käyttää polttoaineena HTPB-kumia ja nestemäistä typpioksidia hapettimena.
Astrobiologia
Astrobiologisten tutkimusten tekeminen kuuluu monien erilaisten avaruusjärjestöjen toimenkuviin. Aurinkokuntamme elämän mahdollisuuksista saadaan tietoa erilaisissa planeettatutkimusohjelmissa.
Historiaa
Pian Nasan jälkeen myös eurooppalaiset tutkijat alkoivat laajentaa oman työnsä painopistettä astrobiologiseen suuntaan. Vuonna 2002 perustettiin eurooppalaisen astrobiologien yhteistyöfoorumi European Astrobiology Network Association (EANA), joka on perustanut monia yhteistyökanavia ja niiden rahoitusohjelmia. Muita toimijoita ovat esimerkiksi Life-origins COST -hanke, European Astrobiology Campus ERASMUS-hanke ja Pohjoismainen astrobiologian verkosto. Vuonna 2019 aloitti Euroopan astrobiologian instituutti. Nykyisin ilmestyy kaksi yksinomaan astrobiologiaan keskittynyttä tieteellistä aikakausjulkaisua.
Tutkimuskohteita ja -menetelmiä
EANA on julkaissut tiekartan, jossa määritellään astrobiologian tutkimuskohteet. Näistä ensimmäinen on planeettakuntien alkuperä ja kehitys. Toinen aihe on aurinkokuntamme kemiallinen kehitys, johon liittyy elämän rakentumiselle tärkeiden orgaanisten molekyylien synnyn selvittäminen mallinnusten avulla. Planeettageologit tutkivat sitä, olisiko muillakin aurinkokunnan kappaleilla voinut aikoinaan olla samantapaisia elämän syntyä edistäneitä olosuhteita. Myös kysymys aurinkokunnan nykyisten kappaleiden kemiallisista olosuhteista kuuluu saman aihepiirin alle. Astrobiologia selvittää lisäksi elämälle sopivia äärimmäisiä olosuhteita ja pyrkii kartoittamaan, voiko elämä sopeutua myös aurinkokunnan muiden kappaleiden olosuhteisiin. Toistaiseksi tällainen kartoitus on voitu tehdä vain Maassa tunnetuista ekstremofiileistä, mutta Maan ulkopuolisen elämän arvellaan olevan hyvin erilaista kuin Maan elämä.
Astrobiologiassa pyritään pohtimaan mahdollisia elämän tuntomerkkejä, jotta niitä voitaisiin tunnistaa kaukaisista paikoista. Tähän kuuluu kaikista vanhimpien elämän jälkien tunnistaminen maapallolta ja niiden erottaminen elottomien prosessien kuten eroosion, tuulen ja veden tuottamista merkeistä.
Tutkijoiden etsimiä elämälle tunnusomaisia signaaleja ja merkkejä ovat esimerkiksi elämän tuottamat kaasut, kuten happi ja metaani. Varmoja elämän tunnusmerkkejä olisivat näiden reaktiivisten kaasujen samanaikainen esiintyminen ilmakehässä sekä ilmeiset valoa keräävät pigmentit. Sitäkin varmempi tunnusmerkki olisi vieraan sivilisaation viestinnän havaitseminen, jollainen olisi taustakohinasta ja luonnollisesta säteilystä poikkeava signaali. SETI-tutkimuksessa on jo 1970-luvulta lähtien etsitty tällaisia merkkejä vieraista sivilisaatioista.
Moneen astrobiologian keskeiseen kysymykseen ei pystytä vielä vastaamaan. Näitä ovat esimerkiksi kysymys elämän syntytavasta Maassa, mahdollisuus sille, voisiko se syntyä myös jollakin toisella tavalla, onko muualla maailmankaikkeudessa elämää, ja jos on, millaista se on. Vaikea on myös kysymys siitä, mitä elämä ylipäänsä on.
Opetus Suomessa
Suomessa astrobiologian peruskursseja on järjestetty Turun yliopistossa vuodesta 2002 alkaen. Turun yliopistossa on myös mahdollista suorittaa astrobiologiasta sivuainekokonaisuus. Astrobiologiaa luennoidaan vuosittain myös Helsingin yliopistossa. Suoraan astrobiologiaa sivuavaa tutkimusta tehdään ainakin Turun yliopiston biologian sekä tähtitieteen laitoksilla.
Verhneusinski
Verhneusinski on Ermakovskin piirissä, Krasnojarskin alueella, Venäjällä, Etelä-Siperiassa sijaitseva kylä. Verhneusinskissä oli 1 393 asukasta vuoden 2010 tietojen mukaan.
Historia
Vuosina 1924–1956 Verhneusinski oli Krasnojarskin aluepiirissä sijainneen Usinskin piirin keskustaajama.
Kuuluisia ihmisiä
Kylässä syntyi venäläinen urheilija Artem (Aleksandrovich) Ekimov (s. 27. maaliskuuta 1986).
Langalla Jaska ja Ari
pienoiskuva|Vatsastapuhuja Ari Lauanne Jaska-nukkensa kanssa arvuuttelivat katsojilta tietokilpailukysymyksiä kesäkaudella 1991 esitetyssä visailuohjelmassa. Langalla Jaska ja Ari oli suomalainen kesäkaudella 1991 Yle TV2-kanavalla esitetty visailuohjelma. Ohjelman juontajana toimi vatsastajapuhuja Ari Lauanne, joka juonsi ohjelmaa Jaska-nimisen käsinukkensa kanssa. Ihmiset pystyivät osallistumaan ohjelmaan lähettämällä postikortteja, joista valittiin ohjelmaan osallistujat. Kysymyksiin oikein vastanneet voittivat palkintoja, mutta niille jotka vastasivat väärin lähetettiin lohdutuspalkintona T-paita. Seuraavana kesänä (1992) Lauanne juonsi Jaska-käsinukkensa sekä Mia Halosen kanssa visailuohjelmaa Jaska ja sen sisko.
Parodia
Kummeli -televisiosarjan 1. tuotantokaudella esitettiin ohjelmasta parodioivaa Missä mennään? -nimistä sketsijatkumoa, jossa Heikki Silvennoinen esittää Jouko -nimistä juontajaa, ja Timo Kahilainen Kosti -nimistä käsinukkea. Ohjelmassa arvuutellaan nähtävyyksiä, joista vihjeet kertoo reportteri Mauno Ahonen.
Samegrelo ja Zemo Svaneti
thumb|250px|Tyypillistä maisemaa Samegrelossa. thumb|250px|Vuoristomaisemaa ylemmän Svanetian alueella. Samegrelo ja Zemo Svaneti on hallintoalue (mkhare) Georgian länsiosassa. Alueella on noin 330 761 asukasta (2014) ja sen pinta-ala on 7 441 neliökilometriä. Samegrelo ja Zemo Svanetin pääkaupunki on Zugdidi.